తెలంగాణలో మహిళా తహసీల్దార్ దారుణహత్య WATCH LIVE TV
పీఎన్బీ కేసులో ఆస‌క్తిక‌ర మ‌లుపు
పీఎన్బీ కేసులో భాగంగా చాలా మంది ఇబ్బందులు ఎదుర్కొనే అవ‌కాశాలు క‌నిపిస్తున్నాయి. నిజానికి ఈ కేసుతో పంజాబ్ నేష‌న‌ల్ బ్యాంకు మాత్ర‌మే ఇబ్బందులు ఎదుర్కొంటుంద‌ని భావించారు. కానీ ఈ ఇప్పుడు జ‌రుగుతున్న ప‌రిణామాల‌ను చూస్తే గీతాంజ‌లి జెమ్స్ సంస్థ‌కు రుణాలిచ్చార‌నే కార‌ణంతో ఐసీఐసీఐ, యాక్సిస్ బ్యాంకుల‌కు ఇబ్బందులు త‌ప్పేలా లేదు.
TNN & Agencies | Updated:
Mar 6, 2018, 01:56PM IST
పంజాబ్ నేష&zwnj;న&zwnj;ల్ బ్యాంకు కుంభ&zwnj;కోణంలో భాగంగా మంగళవారం సీరియస్ ఫ్రాడ్ ఇన్వెస్టిగేషన్ ఆఫీస్(ఎస్ఎఫ్ఐఓ) ఐసీఐసీఐ బ్యాంకు చీఫ్ చందా కొచ్చర్, యాక్సిస్ బ్యాంకు సీఈవో శిఖా శర్మలకు సమన్లు జారీచేసింది. పీఎన్&zwnj;బీ స్కాం దర్యాప్తులో భాగంగా వీరికి నోటీసులు అందినట్లు తెలుస్తోంది. అయితే నీరవ్ మోదీ సంస్థలతో తమకేమీ సంబంధం లేదని, చోక్సీకి చెందిన గీతాంజలి సంస్థకు మాత్రమే రూ.405 కోట్లు ఋణం ఇచ్చినట్లు ఐసీఐసీఐ పేర్కొంది. యాక్సిస్ బ్యాంకు కూడా ఇదే తరహాలోనే రుణమిచ్చినట్లు చెబుతోంది. నిజానికి ఐసీఐసీఐ బ్యాంకు రూ.1000 కోట్లు, యాక్సిస్ బ్యాంకు రూ.700 కోట్ల మేర గీతాంజ&zwnj;లి జెమ్స్ సంస్థ&zwnj;కు రుణాలిచ్చింది.
పీఎన్&zwnj;బీలో దాదాపు రూ.12,000 కోట్ల కుంభకోణానికి పాల్పడి విదేశాలకు పారిపోయిన వజ్రాల వ్యాపారి నీరవ్ మోదీ, అతని అంకుల్ మోహుల్ చోక్సీలకు సంబంధించే ఈ నోటీసులు వారికి పంపారు. ఐదు ప్ర&zwnj;ధాన&zwnj; బ్యాంకులకు చెందిన ఎండీలకు నోటేసులు అందినట్లు సమాచారం. ఇదిలా ఉండగా, ముంబై ఎయిర్ పోర్టులో గీతాంజలి గ్రూప్ బ్యాంకింగ్ ఆపరేషన్స్ వైస్ ప్రెసిడెంట్ విపుల్ చిటిలియాను పోలీసులు అదుపులోకి తీసుకున్నారు. పీఎన్&zwnj;బీ స్కాంలో సీబీఐ అధికారులు అతడిని విచారిస్తున్నారు. సీబీఐ ఇప్పటివరకు పీఎన్&zwnj;బీ కుంభకోణంతో సంబధం ఉన్న 16 మందిని అరెస్టు చేసింది. కాగా చందా కొచ్చర్, శిఖా శర్మలకు సమన్లు అందడంతో ఆ బ్యాంకు షేర్లు నష్టాల బాట పట్టాయి.